།ངོ་མཚར་ཡོན་ཏན་ཚད་མེད་འབྱུང་བའི་གནས། །བདེ་སྟོང་མངོན་དུ་གྱུར་ཀྱང་
སྦས་པའི་ཚུལ། །མཚན་མཆོག་དོན་ལྡན། ཀུན་ནས་འཁྲུགས་པའི་དངོས་ འཛིན་ རྩུབ་ མོ་
སྤངས། །མཆོག་ཏུ་མི་འགྱུར་བདེ་བའི་དཔལ་ལ་རོལ། །ནམ་མཁའི་ཁྱོན་ ལ་ འཁྱུད་ པའི་
གྲགས་པ་ཅན། །འཇམ་དཔལ་གྲགས་པ། ཆོས་རྣམས་ཡིད་བཞིན་མཁྱེན་པའི་མཁས་པ་
མཆོག །ཀུན་ལ་སྙོམས་པར་འཇུག་པའི་བརྩེ་བ་ཅན། །ཤིན་ཏུ་བཟང་པོའི་སྤྱོད་པས་ནེ་བཱ་
ལར། །རོལ་པའི་མཁས་ པ། གཅིག་ ཏུ་ སྒྲུབ་ ལ་ བརྩོན་ པའི་ བརྟུལ་ ཞུགས་ཀྱིས། །དངོས་
འཛིན་འཆིང་བ་གསལ་སྟོང་ངང་དུ་གྲོལ། །ཅིར་སྣང་ལམ་སློངས་དཔལ་ལྡན་གོ་ལུང་པ། །གཞོན་
ནུ་དཔལ་ཁྱེད། རང་དོན་ཞི་བདེའི་རོ་ལ་མ་ཆགས་པར། །གཞན་དོན་སྒྲུབ་ཕྱིར་ངལ་བརྒྱས་
དཀའ་བ་སྤྱད། །མཁྱེན་བརྩེའི་འོད་སྟོང་འབར་བའི་ཉིན་བྱེད་མཆོག །ཐར་པ་ལོ་ཆེན། གཞུང་
ངན་ཚར་གཅོད་སྒྲ་ཚད་སྨྲ་བའི་མཆོག །བཟོ་དང་གསོ་བའི་གནས་ཀྱི་འགྲོ་བ་རྣམས། །རྗེས་
འཛིན་སྡེ་སྣོད་ཟབ་མོས་སྨིན་གྲོལ་མཛད། །ལྔ་རིག་བུ་སྟོན། དུས་གསུམ་རྒྱལ་བའི་ཕྲིན་ལས་
ཆུ་བྲེལ་ལས། །དམིགས་མེད་བརྩེ་བའི་བྱེད་པོས་ལེགས་བཀོད་པས། །དཔག་ཡས་སྐྱེ་དགུའི་
དཔལ་གྱུར་རིན་པོ་ཆེ། །པུརྞ་དྷྭ་ཛ། གཡས་གཡོན་ཉི་ཟླའི་འགྲོ་འོང་ལས་བྱུང་བའི། །ཟག་
བཅས་ དགའ་བ་ གདེངས་ཅན་ འགྲོ་ལྡོག་འདི། །འཕོ་མེད་བདེ་ཆེན་ཐིག་ལེར་བསྒྱུར་དུ་
གསོལ། །ལས་དང་ཡེ་ཤེས་ཕྱག་རྒྱ་ལས་བྱུང་བའི། །དམིགས་བཅས་མཚན་མའི་བདེ་ལ་མི་
ཞེན་པར། །ཤིན་ཏུ་རྣལ་འབྱོར་ཕྱག་རྒྱ་ཆེན་མོ་དང་། ཁ་སྦྱོར་མངོན་དུ་འགྱུར་བར་བྱིན་གྱིས་
རློབས། །ཞེས་སྙོམས་ལས་པ་རཏྣ་དྷུ་ཛས་གུས་པའི་ཡིད་ཀྱིས་སྨྲས་པའོ།། །།
༈ གུ་རུ་ཝེ་ན་མཿ༔ ནམ་མཁའི་རང་བཞིན་དངོས་པོ་ཀུན་གྱི་མཆོག །ནམ་ཡང་སྐྱེ་
-264-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
འགག་མི་མངའ་རྟག་པའི་སྐུ། །ནམ་མཁའ་མཉམ་པའི་འགྲོ་བ་ཀུན་གྱི་གཉེན། །རྡོ་རྗེ་འཆང་
དབང་ཐུགས་རྗེས་བདག་ལ་སྐྱོབས། །གཉིས་འཛིན་སེམས་ཀྱིས་སྤྲུལ་པའི་སྣང་བ་ལ། །གཉིས་
སུ་འཛིན་པའི་མཚན་མ་མི་མངའ་ཞིང་། །གཉིས་མེད་ཡེ་ཤེས་ངང་ལས་མི་གཡོ་བའི། །རི་ཁྲོད་
དབང་ཕྱུག་ཐུགས་རྗེས་བདག་ལ་སྐྱོབས། །རྣམ་དག་ཡོན་ཏན་འབྱོར་པ་དམ་པས་འཛིན། །རྣམ་
མང་ཏིང་འཛིན་ཀུན་ལ་སྙོམས་པར་འཇུག །རྣམ་ཀུན་མཆོག་གི་སྟོང་ཉིད་ཐུགས་ཆུད་དང༌། །
བི་བྷུ་ཙནྡྲ། སྔོན་ནས་སྦྱངས་པའི་རབ་དཀར་བསོད་ནམས་ཤུགས། །སྔོན་གྱི་རྒྱལ་བ་བཞིན་དུ་
ཡོངས་རྫོགས་ཀྱང་། །སྔོན་དུས་སྨོན་ལམ་དབང་གིས་སྤྱོད་པ་མཛད། །དཔྱལ་སྟོན་དོན་ཡོད།
སྐྱེ་བ་དུ་མར་ཡང་དག་དོན་གོམས་པས། །སྐྱེ་འཆི་འཁོར་བའི་རྒྱུད་པ་མི་མངའ་ཡང་། །སྐྱེ་རྒ་
སྒྱུ་མའི་སྤྱོད་པས་གཞན་དོན་མཛད། །རོང་སྟོན་ནྭ་ལོ། སྣང་བ་སྣ་ཚོགས་སྟོང་པ་ཆེན་པོར་
མཁྱེན། །སྣང་བ་ལམ་སློང་བརྟུལ་ཞུགས་སྤྱོད་པ་མཛད། །སྣང་སྲིད་ཆོས་སྐུར་ཤར་བའི་གྲུབ་
ཆེན་མཆོག །མན་ལུང་སྐྱེས་མཆོག །བྱེད་པོ་མེད་པ་སྤྲུལ་པ་ལྟ་བུའི་ཆོས། །བྱེད་དགུ་ཡིད་ཀྱི་
བརྗོད་པ་མ་གཏོགས་པ། །བྱེད་ཆོས་སྙིང་པོ་མེད་པའི་དོན་གཟིགས་པའི། །ཨ་ཀཱར་སིདྡྷི།
རྩོད་པའི་དུས་ཀྱི་གདུལ་དཀའི་འགྲོ་བ་འདི། །རྩོད་པའི་སྐྱོན་ལྡན་ཉམས་ཐག་གྱུར་གཟིགས་
ནས། །རྩོད་མེད་སྙིང་པོའི་ཐེག་པས་འདུལ་མཛད་པའི། །བསོད་ནམས་མཚན་ཅན། སེམས་
ཀྱི་རང་བཞིན་དང་པོའི་སངས་རྒྱས་འདི། །ས་འོག་གཏེར་བཞིན་ཡོད་ཀྱང་མ་མཐོང་བས། །གཞན་
དབང་རྟོག་པའི་དབང་གྱུར་འགྲོ་བ་རྣམས། །སེམས་ཉིད་རང་ངོ་ཤེས་པར་བྱིན་གྱིས་རློབས། །
ཨེ་མ་སྙིགས་མའི་དུས་ཀྱི་འགྲོ་བ་ཀུན། །བདེ་འདོད་སྡུག་བསྔལ་བརྒྱ་ཕྲག་བསྒྲུབ་པ་
ཡིས། །རང་ཉིད་རང་གིས་བསླུ་བའི་སྤྱོད་ཚུལ་འདི། །ངེས་པར་ཐར་ལམ་སྒྲུབ་པར་བྱིན་གྱིས་
རློབས། །མན་ལུང་གུ་རུ་ལས་བརྒྱུད་པའི་སྦྱོར་དྲུག་གི་བླ་མ་རྣམས་ལ་གསོལ་བ་འདེབས་པའི་
ཚིག །སྙོམས་ལས་ཅན་རིན་རྒྱལ་གྱིས་སྨྲས་པའོ།། །།
-265-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
༈ གུ་རུ་ཝེ་ན་མཿ༔ དམིགས་མེད་ཐུགས་རྗེས་ཐུགས་བསྐྱེད་མཐར་ཕྱིན་ཞིང༌། །འབད་
མེད་བརྩོན་པས་ཚོགས་གཉིས་མཐར་ཕྱིན་ནས། །དཔག་མེད་འགྲོ་བའི་འདྲེན་པ་མཐར་ཕྱིན་
པའི། །ཐུབ་པ་ཆེན་པོས་ངེས་པར་བྱིན་གྱིས་རློབས། །སྒྲ་འཛིན་ངོ་བོ་རྣམ་པར་དག་པའི་མཆོག །
ས་འཛིན་རྩེ་ལ་རྒྱུ་སྐར་དཀྱིལ་འཁོར་སྤྲུལ། །དངོས་འཛིན་ཉོན་མོངས་གདུང་བ་སེལ་མཛད་
པའི། །ཟླ་བ་བཟང་པོས་ངེས་པར་བྱིན་གྱིས་རློབས། །ཇི་ལྟ་ཇི་སྙེད་ཤེས་བྱའི་དཀྱིལ་འཁོར་
འདི། །ཇི་བཞིན་གཟིགས་པའི་སྒྲིབ་མེད་སྤྱན་ལྡན་པ། །ཇི་སྙེད་རྒྱལ་བའི་མཁྱེན་རབ་གཅིག་
བསྡུས་པའི། །འཇམ་དཔལ་གྲགས་པས། ཚད་མེད་ཐུགས་རྗེའི་ཆུ་གཏེར་ལས་འཁྲུངས་ཤིང༌། །
བགྲང་ཡས་ཡོན་ཏན་འདབ་བརྒྱའི་ཕྲེང་བས་སྤྲས། །རྨད་བྱུང་ཕྲིན་ལས་སྦྲང་རྩིའི་ཀུན་དགའ་
ཅན། །པདྨ་དཀར་པོས། དུས་གསུམ་དུས་མེད་ ལྷན་ཅིག་སྐྱེས་པའི་དོན། །བསམ་འདས་
བསམ་དུ་མེད་པའི་རིག་པ་དང་། །ཚུལ་ཁྲིམས་ཏིང་འཛིན་དུ་མའི་ཞབས་དང་ལྡན། །དུས་
ཞབས་ཆེན་པོས། བྲམ་ཟེའི་རིགས་ལས་ཐུབ་པའི་བརྟུལ་ཞུགས་འཛིན། །དཔག་མེད་དཀའ་
སྤྱད་བླ་མའི་གསུང་བཞིན་དུ། །ལེགས་པར་བསྒྲུབས་པས་མཆོག་གི་དངོས་གྲུབ་བརྙེས། །སྐྱེས་
མཆོག་ནཱ་རོས། ལུང་དང་རྟོགས་པའི་བློ་གྲོས་ལུས་སྟོབས་རྒྱས། །ཕྱི་ནང་རྒོལ་བའི་དཔུང་ལ་
མི་འཇིགས་པས། །གྲགས་པའི་ཁུར་གྱིས་ལྕི་བའི་ལག་ལྡན་མཆོག །འཇིགས་མེད་གྲགས་
པས། ཁ་ཆེའི་ཡུལ་དུ་སྐྱེ་དགུའི་དཔལ་དུ་འཁྲུངས། ཁ་བ་ཅན་འདིར་གདུལ་དཀའི་འགྲོ་ཀུན་
བཏུལ། ཁ་ན་མ་ཐོའི་ཉེས་པ་ཀུན་བྲལ་བའི། །ཤཱཀྱ་ཤྲཱི་ཡིས། མཁྱེན་པས་བརྩེ་བའི་ཆ་ཤས་
ཡོངས་རྫོགས་ཤིང་། །ཀུན་ཕན་མཛད་པའི་འོད་དཀར་དྲ་བ་ཅན། །འཆི་མེད་བདུད་ རྩིའི་
བདག་པོ་བླ་ན་མེད། །ཆོས་ཀྱི་བཟང་པོས། པདྨོ་ཅན་གྱི་ཞིང་མཆོག་དགའ་ཚལ་དེར། ཁྱོད་སྐུ་
མཚན་དཔེའི་དོ་ཤལ་འཛིན་ནོ་ཞེས། །མི་ལྡོག་ལུང་བསྟན་བརྙེས་པ་རྒྱལ་བའི་སྲས། །དཔྱལ་
སྟོན་པདྨོས། བླ་མེད་བླ་མའི་མོས་གུས་མཐར་ཕྱིན་ནས། །ཟབ་ལམ་ཟབ་མོའི་རྣལ་འབྱོར་
-266-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
མཐར་ཕྱིན་པས། །གདུལ་དཀའ་གདུལ་བྱའི་དོན་ཀུན་མཐར་ཕྱིན་པའི། །གཡང་འབར་མར་
པས། བདེ་སྟོང་ཟུང་དུ་འཇུག་པའི་རྣལ་འབྱོར་པ། །ཉམས་རྟོགས་ནུས་པའི་རྩལ་རྫོགས་སེངྒེ་
ཁྱོད། །ཡོན་ཏན་འབུམ་ཕྲག་དུ་མའི་རལ་པས་བརྗིད། །སེང་འབུམ་ཐུགས་རྗེས། ཆུ་ཟླ་ལྟ་
བུའི་འཇིག་རྟེན་ཆོས་བརྒྱད་པོ། །སྒྲ་བརྙན་ལྟ་བུར་ཡིད་བརྟན་མེད་གཟིགས་ནས། །སྤྲུལ་པ་
ལྟ་བུར་བརྟུལ་ཞུགས་སྤྱོད་པ་མཛད། །ཀུན་སྤངས་ཆེན་པོས། སྒྱུ་ལུས་རྨི་ལམ་བར་དོ་སྣང་བ་
ཀུན། །འོད་གསལ་སྟོང་པར་ཟུང་འཇུག་ཟབ་མོའི་དོན། །མངོན་དུ་གྱུར་ཀྱང་སྦས་པའི་རྣལ་
འབྱོར་པ། །བྱང་སེམས་རྒྱལ་ཡེས། རྒྱུད་དོན་ཇི་བཞིན་གཟིགས་པའི་སྤྱན་སྟོང་ལྡན། །འགྱུར་
མེད་བདེ་ཆེན་བདུད་རྩིའི་ཟས་ལ་རོལ། །མི་རྟོག་རྡོ་རྗེས་གཉིས་འཛིན་ལྟ་མིན་འཇོམས། །གནས་
བདག་འཕགས་འོད་ཐུགས་རྗེས། གང་གི་མཁྱེན་པའི་ཉིན་བྱེད་འོད་བརྒྱ་ཡིས། །ཐུབ་བསྟན་
པདྨའི་ཚལ་རབ་རྒྱས་བྱེད་ཅིང་། །ལོག་སྨྲ་འབྱུང་པོའི་མིག་གི་དཔལ་འཕྲོག་པའི། །བུ་སྟོན་
ཆེན་པོས། ཁྱེད་ཐུགས་ཀུན་ལ་སྙོམས་པ་ལྷ་ཡི་ལམ། །ཕུལ་བྱུང་ཡོན་ཏན་རྒྱུ་སྐར་དོ་ཤལ་
ཅན། །མཁྱེན་བརྩེ་ཉི་ཟླའི་འབྲེལ་བྱེད་རབ་གཡོ་བའི། །བསོད་ནམས་མཚན་ཅན་ཆོས་རྗེས་
བྱིན་གྱིས་རློབས། །གཅིག་ཏུ་མི་གནས་ཀུན་ཏུ་གཡོ་བའི་ཡིད། །ཡུལ་གྱི་རྗེས་འགྲོ་ལས་ཀྱི་
བྱེད་པོ་འདི། །གཡོ་མེད་དགྲ་ཅན་ཁྱིམ་དུ་གནས་བཅས་ཏེ། །སྟོང་གཟུགས་ཡུལ་གྱི་དགའ་
བྱེད་མྱོང་བར་མཛོད། །སེམས་ཀྱི་བཞོན་པ་སྲོག་གི་འབྱུང་འཇུག་འདི། །གཡས་གཡོན་ཆགས་
སྡང་ལམ་དུ་མི་འཇུག་པར། །གཡོ་མེད་ནམ་མཁའི་ཁྱིམ་དུ་བཞུགས་སུ་གསོལ། །རླང་སེམས་
ལས་སུ་རུང་བར་བྱིན་གྱིས་རློབས། །ནཱ་རོ་པ་ལས་བརྒྱུད་པའི་རྣལ་འབྱོར་ཡན་ལག་དྲུག་གི་བླ་
མ་རྣམས་ལ་གསོལ་བ་འདེབས་པའི་ཚིག་རྣམ་གཡེང་ཅན་རིན་ཆེན་རྒྱལ་མཚན་གྱིས་སྨྲས་
པའོ།། །།
༈ གུ་རུ་ཝེ་ན་མཿ༔ བདེ་བར་གཤེགས་པའི་སྒྲིབ་མེད་ཡེ་ཤེས་ལྔ། །ཀུན་ལ་ཁྱབ་
-267-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
པའི་དྲུག་པ་རྡོ་རྗེ་འཆང་། །ཉམས་ཐག་བདག་གི་སྙིང་གི་པདྨོ་ལ། །རྟག་ཏུ་བཞུགས་ལ་བྱིན་
གྱིས་བརླབ་ཏུ་གསོལ། །ཕྱི་ནང་གཞུང་བརྒྱ་འབྱེད་པའི་མཁྱེན་པ་ཅན། །མཆོག་གི་དངོས་གྲུབ་
བརྙེས་པའི་དཔེ་མེད་འཚོ། །ཉམས་ཐག་བདག་གི་སྙིང་གི་པདྨོ་ལ། །རྟག་ཏུ་བཞུགས་ལ་བྱིན་
གྱིས་བརླབ་ཏུ་གསོལ། །ལྷག་པའི་ལྷ་ལས་ཟབ་མོའི་གདམས་པ་ཐོབ། །བརྩེ་བས་ལུས་སྲོག་
གཏོང་བའི་དཔལ་འཛིན་ཞབས། །ཉམས། རྟག་ཏུ། ཕྲིན་ལས་བཟང་པོའི་འོད་ཀྱི་འགྲོ་བ་
ལ༑ ༑ཕན་བདེའི་གོ་སྐབས་སྦྱིན་མཛད་འོད་བྱེད་ལྷ། །ཉམས། རྟག་ཏུ། དྲི་མེད་དམ་ཆོས་
རིན་ཆེན་འབྱུང་བའི་གནས། །ཞི་བའི་ལམ་སྟོན་ཆོས་འབྱུང་ཞི་བའི་དཔལ། །ཉམས། རྟག་
ཏུ༑ ཤིན་ཏུ་ཟབ་པ་རྡོ་རྗེ་ཐེག་པ་ལས། །མཆོག་ཏུ་ཞི་བའི་དོན་རྟོགས་ཆོས་འབྱུང་ཞིང༌། །ཉམས།
རྟག་ཏུ། འགྲོ་ལ་ཐར་པའི་ལམ་སྟོན་རིན་པོ་ཆེ། །ཚད་མེད་ཡོན་ཏན་མ་ལུས་འབྱུང་བའི་
གནས། །ཉམས། རྟག་ཏུ། ཉི་མ་བཞིན་དུ་གདུལ་བྱ་པདྨོའི་གཉེན། །མཁས་གྲུབ་ཆེན་པོ་སཱུརྱ་
ཛྙཱ་ན་ཤྲཱི། །ཉམས། རྟག་ཏུ། རིན་ཆེན་རིན་ཐང་བྲལ་བ་ཐུགས་རྗེའི་སྨན། །སྐྱེ་དགུའི་ཉོན་
མོངས་ནད་སེལ་རིན་ཆེན་འཚོ། །ཉམས། རྟག་ཏུ། རྣམ་དག་ཡོན་ཏན་འབྱོཪ་ པའི་དཔལ་
གྱིས་ཕྱུག །སྲིད་གསུམ་གདུང་བ་ཞི་མཛད་རྣལ་འབྱོར་ཟླ། །ཉམས། རྟག་ཏུ། འཁོར་འདས་
གཅིག་ཏུ་འདྲེས་པའི་དགོངས་པ་ཅན། །བདེ་སྟོང་མངོན་དུ་གྱུར་པའི་ཀོ་བྲག་པ། །ཉམས།
རྟག་ཏུ། གཅིག་ཏུ་སྒྲུབ་ལ་བརྩོན་པའི་གོ་ལུང་བ། །འདོད་ཡོན་ཞེན་པ་ཟད་པའི་གཞོན་ནུ་
དཔལ། །ཉམས། རྟག་ཏུ། འཕགས་པའི་ནོར་བདུན་ལྡན་པའི་ཐར་པ་བ། །སྐད་གཉིས་སྨྲ་
བའི་ཁྱུ་མཆོག་ཉི་མའི་ཞབས། །ཉམས། རྟག་ཏུ། ཤེས་བྱ་མ་ལུས་བལྟ་བའི་མིག་གཅིག་པུ། །ཐུབ་
བསྟན་ ཉིན་ མོར་ བྱེད་ པའི་ རིན་ ཆེན་ གྲུབ། །ཉམས། རྟག་ཏུ། ཀུན་མཁྱེན་ཀུན་ གྱི་ ལེགས་
ཚོགས་གཅིག་བསྡུས་པས། །འགྲོ་བའི་དཔལ་གྱུར་བསོད་ནམས་རྒྱལ་མཚན་དཔལ། །ཉམས།
རྟག་ཏུ། གནས་སྐབས་རྣམ་བཞིའི་བག་ཆགས་ལས་བྱུང་པའི། །གཉིས་ དང་ གཉིས་མེད་
-268-

གསུང་ཐོར་བུའི་མཚན་འབུམ་དང་བརྡ་སྤྲོད་བསྟོད་གསོལ་སྐོར་སོགས་བཞུགས།
འཁྲུལ་པའི་དྲི་མས་སྒྲིབས། །གསལ་ སྟོང་ ཟུང་ འཇུག་རྟོགས་ པའི་ སྐལ་མེད་པའི། །སྐལ་
དམན་ཨ་འཐས་སེམས་ཀྱི་སྤྱོད་ཚུལ་གཟིགས། །བླ་མའི་གསུང་ཟེར་ལེགས་བཤད་ལྡེ་མིག་
གིས། །མཐའ་དྲུག་རྒྱས་བཏབ་ཐེག་མཆོག་སྒོ་ཕྱེ་ཡང་། །མཁས་དྲུག་དབང་དུ་འདུས་པའི་
སྐལ་མེད་པའི། །ཆོས་མེད་དྲེད་པོའི་སེམས་ཀྱི་སྤྱོད་ཚུལ་གཟིགས། །མཁྱེན་བརྩེ་ནུས་པ་
ལྡན་པའི་འདྲེན་མཆོག་རྣམས། །མགོན་མེད་བདག་གི་མགོན་དུ་གསོལ་བ་འདེབས། །འཁྲུལ་
སྣང་འཁོར་བའི་གཡང་སར་མི་ལྟུང་བར། །ཐེག་མཆོག་བདེ་བའི་ལམ་ལ་དྲང་དུ་གསོལ། །ཨ་
ནུ་པ་མ་རཀྵི་ཏ་ལས་བརྒྱུད་པའི་སྦྱོར་དྲུག་གི་བླ་མ་རྣམས་ལ་གསོལ་འདེབས་ཀྱི་ཚིག་སྐལ་
དམན་རིན་ཆེན་རྒྱལ་མཚན་གྱིས་སྨྲས་པའོ།། །།
༈ གུ་རུ་ཝེ་ན་མཿ༔ ཐོག་མཐའ་མ་མཆིས་རྐྱེན་ལས་མ་བྱུང་ཞིང་། །གདོད་ནས་དྲི་
མེད་ཡོན་ཏན་མཐའ་དག་རྫོགས། །ཐབས་དང་ཤེས་རབ་དབྱེར་མེད་བྱང་ཆུབ་སེམས། །དང་
པོའི་རྫོགས་སངས་རྒྱས་ལ་གསོལ་བ་འདེབས། །སྔོན་ནས་དཔག་མེད་སྐྱེ་བའི་དེད་དཔོན་
གྱིས། །བརྩོན་པས་ཚོགས་གཉིས་ཟོང་གིས་སྒྲུབ་པའི་ནོར། །སྣོད་ལྡན་སྐྱེ་དགུའི་དབུལ་བ་
ཀུན་སེལ་བའི